ddrg/super_eurlex huggingface dataset:
Euroopa Liidu Teataja L 282 , 01/11/1996 Lk 0072 - 0072



Komisjoni Otsus, 17. oktoober 1996, millega rakendatakse nõukogu 29. märtsi 1977. aasta direktiivi 77/311/EMÜ (põllu- või metsamajanduslike ratastraktorite juhtide poolt tajutava müra taset käsitlevate liikmesriikide õigusaktide ühtlustamise kohta) artiklit 2 (EMPs kohaldatav tekst) (96/627/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 29. märtsi 1977. aasta direktiivi 77/311/EMÜ liikmesriikide põllu- või metsamajanduslike ratastraktorite juhtide poolt tajutava müra taset käsitlevate liikmesriikide õigusaktide ühtlustamise kohta, [1] eriti selle artiklit 2, võttes arvesse nõukogu 4. märtsi 1974. aasta direktiivi 74/150/EMÜ põllu- või metsamajanduslike ratastraktorite tüübikinnitust käsitlevate liikmesriikide õigusaktide ühtlustamise kohta, [2] eriti selle artiklit 13, ning arvestades, et: on vaja kindlaks määrata direktiivis 77/311/EMÜ ettenähtud üleminekuperioodi lõpukuupäev, et artikli 2 lõikes 1 juhi poolt tajutava müra tasemele sätestatud piirangud saaksid jõustuda; see on vajalik, et luua stabiilne ja prognoositav regulatiivne raamistik ning tagada kõigis liikmesriikides mürataseme piirangute ühetaoline rakendamine; käesolevas otsuses ettenähtud meetmed on kooskõlas põllumajandus- või metsatraktorite kaubanduselt tehniliste tõkete kõrvaldamist käsitlevate direktiivide tehnika arengule kohandamise komitee arvamusega, ON VASTU VÕTNUD KÄESOLEVA OTSUSE: Artikkel 1 Direktiivi 77/311/EMÜ artikli 2 lõigetes 1 ja 2 nimetatud üleminekuperiood lõpeb 1. oktoobril 1999. Artikkel 2 Liikmesriigid võtavad käesoleva otsuse järgimiseks vajalikud õigusnormid vastu enne 30. septembrit 1999 ning teatavad sellest viivitamata komisjonile. Artikkel 3 Käesolev otsus on adresseeritud liikmesriikidele. Brüssel, 17. oktoober 1996 Komisjoni nimel komisjoni liige Franz Fischler [1] EÜT L 105, 28.4.1977, lk 2. [2] EÜT L 84, 28.3.1974, lk 10. --------------------------------------------------
Euroopa Liidu Teataja L 277 , 30/10/1996 Lk 0035 - 0035



Nõukogu otsus, 1. oktoober 1996, Euroopa Ühenduse ja Maroko Kuningriigi vahel kirjavahetuse teel sõlmitud kokkuleppe kohta, millega määratakse alates 1. jaanuarist 1994 kindlaks Marokost pärit töötlemata oliiviõli ühendusse importimisel impordimaksust või tollimaksust mahaarvatav lisasumma (96/620/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 113 koos artikli 228 lõike 2 esimese lausega, võttes arvesse Euroopa Majandusühenduse ja Maroko Kuningriigi vahelist koostöölepingut, [1] mis jõustus 1. novembril 1978, eriti selle B lisa, võttes arvesse komisjoni ettepanekut ning arvestades, et: Euroopa Ühenduse ja Maroko Kuningriigi vahel kirjavahetuse teel sõlmitud kokkulepe, millega määratakse kindlaks CN-koodide 15091010, 15091090 ja 15100010 alla kuuluva Marokost pärit töötlemata oliiviõli ühendusse importimisel impordimaksust või tollimaksust mahaarvatav lisasumma, tuleks heaks kiita; nõukogu 28. detsembri 1992. aasta määrusega (EMÜ) nr 3813/92 (ühise põllumajanduspoliitika raames kohaldatava arvestusühiku ja ümberarvestuskursside kohta) [2] lõpetatakse paranduskoefitsiendi 1,207509 kohaldamine, mida on põllumajandusliku ümberarvestuskursi suhtes tehtud kuni 31. jaanuarini 1995; seepärast on vaja kasutatava põllumajandusliku ümberarvestuskursi rakendusjuhtu arvesse võttes sätestada summa perioodiks, mis lõpeb 31. jaanuaril 1995, ja alates 1. veebruarist 1995 kohaldatav summa, ON VASTU VÕTNUD JÄRGMISE OTSUSE: Artikkel 1 Ühenduse nimel kiidetakse heaks Euroopa Ühenduse ja Maroko Kuningriigi vahel kirjavahetuse teel sõlmitud kokkulepe, millega määratakse alates 1. jaanuarist 1994 kindlaks Marokost pärit töötlemata oliiviõli ühendusse importimisel impordimaksust või tollimaksust mahaarvatav summa. Kokkuleppe tekst lisatakse käesolevale otsusele. Artikkel 2 Nõukogu eesistujal on õigus määrata isik, kes on volitatud ühenduse suhtes siduvale kokkuleppele alla kirjutama. Artikkel 3 Käesolev otsus avaldatakse Euroopa Ühenduste Teatajas. Luxembourg, 1. oktoober 1996 Nõukogu nimel eesistuja D. Spring [1] EÜT L 264, 27.9.1978, lk 2. [2] EÜT L 387, 31.12.1992, lk 1. Määrust on viimati muudetud määrusega (EÜ) nr 150/95 (EÜT L 22, 31.1.1995, lk 1). --------------------------------------------------
Euroopa Liidu Teataja L 271 , 24/10/1996 Lk 0038 - 0038



Nõukogu otsus, 25. aprill 2002, protokolli sõlmimise kohta lisaks Euroopa Majandusühenduse ja Andorra Vürstiriigi vahel kirjade vahetuse teel sõlmitud kokkuleppele, mis tuleneb Austria Vabariigi, Soome Vabariigi ja Rootsi Kuningriigi ühinemisest Euroopa Liiduga (96/612/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artikleid 99 ja 113 koos artikli 228 lõike 2 teise lausega ja lõike 3 esimese taandega, võttes arvesse komisjoni ettepanekut, [1] võttes arvesse Euroopa Parlamendi arvamust [2] ning arvestades, et: tuleb heaks kiita protokoll lisaks Euroopa Majandusühenduse ja Andorra Vürstiriigi vahel kirjade vahetuse teel sõlmitud kokkuleppele, mis tuleneb Austria Vabariigi, Soome Vabariigi ja Rootsi Kuningriigi ühinemisest Euroopa Liiduga, [3] ON VASTU VÕTNUD JÄRGMISE OTSUSE: Artikkel 1 Euroopa Ühenduse nimel kiidetakse heaks protokoll lisaks Euroopa Majandusühenduse ja Andorra Vürstiriigi vahel kirjade vahetuse teel sõlmitud kokkuleppele, mis tuleneb Austria Vabariigi, Soome Vabariigi ja Rootsi Kuningriigi ühinemisest Euroopa Liiduga. Protokolli tekst on lisatud käesolevale otsusele. Artikkel 2 Nõukogu eesistuja edastab ühenduse nimel protokolli artikliga 5 ettenähtud teate. [4] Luxembourg, 14. oktoober 1996 Nõukogu nimel eesistuja R. Quinn [1] EÜT C 88, 25.3.1996, lk 1. [2] Arvamus on esitatud 19. juulil 1996 (Euroopa Ühenduste Teatajas seni avaldamata). [3] EÜT L 374, 31.12.1990, lk 14. [4] Nõukogu peasekretariaat avaldab protokolli jõustumise kuupäeva Euroopa Ühenduste Teatajas. --------------------------------------------------
Euroopa Liidu Teataja L 263 , 16/10/1996 Lk 0035 - 0035



Nõukogu otsus, 16. september 1996, Euroopa Ühenduse ja teatavate kolmandate riikide (Kõrgõzstan, Leedu, Tadžikistan, Türkmenistan) vaheliste tekstiilitoodetega kauplemise lepingute ajutise kohaldamise kohta (96/594/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 113 koos artikli 228 lõike 2 esimese lausega, võttes arvesse komisjoni ettepanekut ning arvestades, et: tekstiilitoodetega kauplemise kahepoolsed lepingud, edaspidi "põhilepingud", on Kõrgõzstani, Leedu, Tadžikistani ja Türkmenistaniga läbi arutatud ning neid kohaldatakse ajutiselt nõukogu 20. detsembri 1993. aasta otsuse 94/277/EÜ [1] alusel; põhileping Leeduga kiideti heaks nõukogu 19. detsembri 1994. aasta otsusega 94/978/EÜ ja jõustus 1. jaanuaril 1995. aastal; [2] komisjon on ühenduse nimel pidanud kirjade vahetuse teel läbirääkimisi kahepoolsete lepingute üle, et muuta põhilepinguid eespool nimetatud riikidega, võttes arvesse Austria, Soome ja Rootsi liitumist Euroopa Ühendusega; neid läbiräägitud lepinguid tuleks ajutiselt kohaldada alates 1. jaanuarist 1995 kuni nende sõlmimiseks vajalike menetluste lõpuleviimiseni vastavalt ajutisele omavahelisele rakendamisele kõnealuste riikidega, ON VASTU VÕTNUD JÄRGMISE OTSUSE: Artikkel 1 Ühelt poolt Euroopa Ühenduse ja teiselt poolt käesoleva otsuse lisas loetletud kolmandate riikide vahel kirjade vahetuse teel sõlmitud kahepoolseid lepinguid, millega muudetakse olemasolevaid teatavate kolmandate riikidega tekstiilitoodetega kauplemist käsitlevaid kahepoolseid lepinguid, korda ja protokolle, võttes arvesse Austria Vabariigi, Soome Vabariigi ja Rootsi Kuningriigi liitumist Euroopa Ühendusega, kohaldatakse ajutiselt alates 1. jaanuarist 1995 kuni nende ametliku sõlmimiseni vastavalt ajutisele omavahelisele rakendamisele partnerriikidega. Artikkel 2 Parafeeritud lepingute tekstid on lisatud käesolevale otsusele. Brüssel, 16. september 1996 Nõukogu nimel eesistuja I. Yates [1] EÜT L 123, 17.5.1994, lk 1. [2] EÜT L 375, 31.12.1994, lk 1. -------------------------------------------------- LISA Riikide loetelu Kõrgõzstan Leedu Tadžikistan Türkmenistan --------------------------------------------------
Euroopa Liidu Teataja L 257 , 10/10/1996 Lk 0043 - 0043



Komisjoni otsus, 30. september 1996, vastavalt nõukogu direktiivile 94/57/EÜ liikmesriikide teatatud tunnustatud organisatsioonide nimekirja avaldamise kohta (EMPs kohaldatav tekst) (96/587/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 22. novembri 1994. aasta direktiivi 94/57/EÜ laevade kontrolli ja ülevaatusega tegelevate organisatsioonide ning veeteede ametite vastavat tegevust käsitlevate ühiste eeskirjade ja standardite kohta, [1] ning eriti selle artikli 4 lõiget 5, ning arvestades, et: liikmesriigid on teatanud need organisatsioonid, keda nad on tunnustanud direktiivi 94/57/EÜ artikli 4 lõike 1 alusel, ON VASTU VÕTNUD KÄESOLEVA OTSUSE: Artikkel 1 Direktiivi 94/57/EÜ artikli 4 lõike 1 alusel liikmesriikide tunnustatud organisatsioonid on loetletud käesoleva otsuse lisas. Artikkel 2 Käesolev otsus on adresseeritud liikmesriikidele. Brüssel, 30. september 1996 Komisjoni nimel komisjoni liige Neil Kinnock [1] EÜT L 319, 12.12.1994, lk 20. -------------------------------------------------- LISA American Bureau of Shipping (ABS) Bureau Veritas (BV) China classification Society (CCS) Det Norske Veritas (DNV) Germanischer Lloyd (GL) Hellenic Register of Shipping (HR) Korean Register of Shipping (KR) Lloyd's Register of Shipping (LR) Nippon Kaiji Kyokai (NK) Registro italiano navale (RINA) --------------------------------------------------
Euroopa Liidu Teataja L 329 , 19/12/1996 Lk 0047 - 0047



Komisjoni otsus, 29. november 1996, millega muudetakse otsust 93/467/EMÜ, millega lubatakse liikmesriikidel Kanadast või Ameerika Ühendriikidest pärit koorimata tammepalkide (Quercus L.) osas ette näha erandeid nõukogu direktiivi 77/93/EMÜ teatavatest sätetest (96/724/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 21. detsembri 1976. aasta direktiivi 77/93/EMÜ taimedele või taimsetele saadustele kahjulike organismide ühendusse sissetoomise ja seal levimise vastu võetavate kaitsemeetmete kohta, [1] viimati muudetud komisjoni direktiiviga 96/14/EÜ, [2] eriti selle artikli 14 lõiget 1, võttes arvesse Belgia, Hispaania, Itaalia, Kreeka, Luksemburgi, Madalmaade, Portugali, Prantsusmaa, Saksamaa ja Taani taotlusi, ning arvestades, et: direktiivi 77/93/EMÜ sätete kohaselt ei tohi Kanadast ja Ameerika Ühendriikidest pärit tammepalke (Quercus L.) tammede närbumistõve tekitaja Ceratocystis fagacearum (Bretz) Hunt.’i sissetoomise ohu tõttu põhimõtteliselt ühendusse tuua; komisjoni otsusega 93/467/EMÜ, [3] viimati muudetud otsusega 94/812/EÜ, [4] lubatakse Kanadast ja Ameerika Ühendriikidest pärit koorimata tammepalkidele (Quercus L.) teha erandeid, kui on täidetud erinõuded; parandatud otsusega 93/467/EMÜ sätestatakse, et see luba kaotab kehtivuse 31. detsembril 1996; praegu kättesaadavale teabele tuginedes tuleks eespool nimetatud otsusega kehtestatud erandite tingimused säilitada; luba õigustavad asjaolud on endiselt aktuaalsed; luba tuleks seetõttu piiratud ajaks pikendada; komisjon tagab, et Kanada ja Ameerika Ühendriigid teevad kättesaadavaks igasuguse tehnilise teabe, mis on vajalik eespool nimetatud tehnilistel nõuetel põhinevate kaitsemeetmete rakendamise jälgimiseks; käesoleva otsusega ettenähtud meetmed on kooskõlas alalise taimetervise komitee arvamusega, ON VASTU VÕTNUD KÄESOLEVA OTSUSE: Artikkel 1 Otsust 93/467/EMÜ muudetakse järgmiselt. 1. Artikli 1 lõike 2 punkti b lisatakse nime "– Wismar" järele "nimi – Zeebrugge". 2. Artikli 2 punktis b asendatakse sõnad "jõuavad lossimissadamasse hiljemalt 30. aprillil" sõnadega "jõuavad lõplikku ladustamispaika hiljemalt 30. aprillil". 3. Artiklis 3 asendatakse kuupäev "31. detsember 1996" kuupäevaga "31. detsember 1998". 4. I lisa 7. osas asendatakse number "94/812/EÜ" numbriga "96/724/EÜ". Artikkel 2 Käesolev otsus on adresseeritud liikmesriikidele. Brüssel, 29. november 1996 Komisjoni nimel komisjoni liige Franz Fischler [1] EÜT L 26, 31.1.1977, lk 20. [2] EÜT L 68, 19.3.1996, lk 24. [3] EÜT L 217, 27.8.1993, lk 49. [4] EÜT L 332, 22.12.1994, lk 71. --------------------------------------------------
Euroopa Liidu Teataja L 345 , 31/12/1996 Lk 0078 - 0078



Nõukogu otsus 6. detsember 1996, Euroopa Ühenduse ja Norra Kuningriigi vahel Euroopa Majandusühenduse ja Norra Kuningriigi vahelise lepingu protokolli nr 2 käsitleva kirjade vahetuse teel sõlmitud kokkuleppe kohta (96/753/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 113 seostatuna artikli 228 lõike 2 esimese lausega, võttes arvesse komisjoni ettepanekut ning arvestades, et: Euroopa Ühenduse ja Norra Kuningriigi vahel Euroopa Majandusühenduse ja Norra Kuningriigi vahelise lepingu protokolli nr 2 käsitleva kirjade vahetuse teel sõlmitud kokkuleppe [1] üle on peetud läbirääkimisi, et võtta arvesse Austria Vabariigi, Soome Vabariigi ja Rootsi Kuningriigi ühinemist Euroopa Liiduga ja Uruguay vooru kokkulepete rakendamist; kokkulepe tuleks kinnitada, ON VASTU VÕTNUD JÄRGMISE OTSUSE: Artikkel 1 Ühendus kinnitab Euroopa Ühenduse ja Norra Kuningriigi vahel Euroopa Majandusühenduse ja Norra Kuningriigi vahelise lepingu protokolli nr 2 käsitleva kirjade vahetuse teel sõlmitud kokkuleppe. Kokkuleppe tekst lisatakse käesolevale otsusele. Artikkel 2 Komisjon, keda abistab määruse (EÜ) nr 3448/93 [2] artiklis 15 osutatud komitee, võtab nimetatud määruse artiklis 16 sätestatud korras vastu käesoleva otsuse üksikasjalikud rakenduseeskirjad. Artikkel 3 Nõukogu eesistuja on volitatud määrama pädeva isiku, kes kirjutab alla artiklis 1 osutatud ühenduse suhtes siduvale kokkuleppele. Brüssel, 6. detsember 1996 Nõukogu nimel eesistuja D. Spring [1] EÜT L 171, 27.6.1973, lk 1. [2] EÜT L 318, 20.12.1993, lk 18. --------------------------------------------------
Euroopa Liidu Teataja L 031 , 09/02/1996 Lk 0031 - 0031



Komisjoni otsus, 29. jaanuar 1996, millega muudetakse komisjoni otsust 94/86/EÜ, milles esitatakse esialgne kolmandate riikide loetelu, millest liikmesriigid lubavad importida jahiulukiliha (EMPs kohaldatav tekst) (96/137/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 16. juuni 1992. aasta direktiivi 92/45/EMÜ tervishoiu- ja veterinaarinspektsiooni probleemide kohta jahiulukite tapmisel ja jahiulukiliha turuleviimisel, [1] viimati muudetud Austria, Soome ja Rootsi ühinemisaktiga, eriti selle artikli 16 lõikeid 2 ja 3, ning arvestades, et: komisjoni otsuses 94/86/EÜ [2] on kehtestatud esialgne loetelu kolmandatest riikidest, millest on lubatud importida jahiulukiliha; otsust 94/86/EÜ on vaja kohandada, et võtta arvesse muudatusi ühenduse õigusaktides, millele kõnealuses otsustes osutatakse; Tuneesiast on saadud täiendavad kirjalikud kinnitused; nende kinnituste läbivaatamine on näidanud, et kõnealune riik vastab ühenduse nõuetele; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Otsuse 94/86/EÜ lisa I osa asendatakse järgmisega: "I OSA Loetelu riikidest, kust liikmesriigid lubavad importida looduslike jahilindude liha: - nimekiri komisjoni otsuses 94/85/EÜ [3] loetletud kolmandatest riikidest, kust liikmesriigid lubavad importida värsket linnuliha, - Gröönimaa, - Tuneesia." Artikkel 2 Käesolev otsus on adresseeritud liikmesriikidele. Brüssel, 29. jaanuar 1996 Komisjoni nimel komisjoni liige Franz Fischler [1] EÜT L 268, 14.9.1992, lk 35. [2] EÜT L 44, 17.2.1994, lk 33. [3] EÜT L 44, 17.2.1994, lk 31. --------------------------------------------------
Euroopa Liidu Teataja L 302 , 26/11/1996 Lk 0027 - 0027



Komisjoni otsus, 22. november 1996, kaitsemeetmete kohta seoses Krimmi-Kongo hemorraagilise palavikuga Lõuna-Aafrikas (EMPs kohaldatav tekst) (96/659/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 15. juuli 1991. aasta direktiivi 91/496/EMÜ, millega sätestatakse kolmandatest riikidest ühendusse toodavate loomade veterinaarkontrolli põhimõtted ja muudetakse direktiive 89/662/EMÜ, 90/425/EMÜ ja 90/675/EMÜ, [1] viimati muudetud direktiiviga 96/43/EÜ, [2] eriti selle artikli 18 lõiget 1, võttes arvesse nõukogu 10. detsembri 1990. aasta direktiivi 90/675/EMÜ, milles sätestatakse kolmandatest riikidest ühendusse toodavate toodete veterinaarkontrolli põhimõtted, [3] viimati muudetud direktiiviga 96/43/EÜ, eriti selle artikli 19 lõiget 1, ning arvestades, et: Krimmi-Kongo hemorraagilise palaviku esinemine Lõuna-Aafrikas on leidnud kinnitust; Krimmi-Kongo hemorraagilise palaviku ilmnemine Lõuna-Aafrikas kujutab tõsist ohtu loomade ja inimeste tervisele liikmesriikides; seepärast on kuni olukorra selgitamiseni vaja keelata silerinnaliste eluslindude ja nende liha import Lõuna-Aafrikast; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Liikmesriigid keelavad silerinnaliste eluslindude ja nende liha impordi Lõuna-Aafrikast. Artikkel 2 Liikmesriigid muudavad Lõuna-Aafrika suhtes kohaldatavaid meetmeid, et viia need kooskõlla käesoleva otsusega. Liikmesriigid teatavad sellest komisjonile. Artikkel 3 Käesolev otsus vaadatakse uuesti läbi enne 15. veebruari 1997. Artikkel 4 Käesolev otsus on adresseeritud liikmesriikidele. Brüssel, 22. november 1996 Komisjoni nimel komisjoni liige Franz Fischler [1] EÜT L 268, 24.9.1991, lk 56. [2] EÜT L 162, 1.7.1996, lk 1. [3] EÜT L 373, 31.12.1990, lk 1. --------------------------------------------------
Euroopa Liidu Teataja L 277 , 30/10/1996 Lk 0038 - 0038



Nõukogu otsus, 14. oktoober 1996, Euroopa Ühenduse ja Türgi Vabariigi vahel kirjavahetuse teel sõlmitud kokkuleppe kohta, millega määratakse alates 1. jaanuarist 1994 kindlaks Türgist pärit töötlemata oliiviõli ühendusse importimisel impordimaksust või tollimaksust mahaarvatav lisasumma (96/621/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 113 koos artikli 228 lõike 2 esimese lausega, võttes arvesse EMÜ-Türgi assotsiatsiooninõukogu 17. mai 1977. aasta otsust 1/77 Türgi põllumajandussaaduste ja -toodete ühendusse importimise uute soodustuste kohta, eriti selle IV lisa, võttes arvesse komisjoni ettepanekut ning arvestades, et: Euroopa Ühenduse ja Türgi Vabariigi vahel kirjavahetuse teel sõlmitud kokkulepe, millega alates 1. jaanuarist 1994 määratakse kindlaks Türgist pärit töötlemata oliiviõli ühendusse importimisel impordimaksust või tollimaksust mahaarvatav lisasumma, tuleks heaks kiita; nõukogu 28. detsembri 1992. aasta määrusega (EMÜ) nr 3813/92 (ühise põllumajanduspoliitika raames kohaldatava arvestusühiku ja ümberarvestuskursside kohta) [1] lõpetatakse paranduskoefitsiendi 1,207509 kohaldamine, mida on põllumajandusliku ümberarvestuskursi suhtes tehtud kuni 31. jaanuarini 1995; seepärast on vaja kasutatava põllumajandusliku ümberarvestuskursi rakendusjuhtu arvesse võttes sätestada summa perioodiks, mis lõpeb 31. jaanuaril 1995, ja alates 1. veebruarist 1995 kohaldatav summa, ON VASTU VÕTNUD JÄRGMISE OTSUSE: Artikkel 1 Ühenduse nimel kiidetakse heaks Euroopa Ühenduse ja Türgi Vabariigi vahel kirjavahetuse teel sõlmitud kokkulepe, millega määratakse alates 1. jaanuarist 1994 kindlaks Türgist pärit töötlemata oliiviõli ühendusse importimisel impordimaksust või tollimaksust mahaarvatav summa. Kokkuleppe tekst lisatakse käesolevale otsusele. Artikkel 2 Nõukogu eesistujal on õigus määrata isik, kes on volitatud ühenduse suhtes siduvale kokkuleppele alla kirjutama. Artikkel 3 Käesolev otsus avaldatakse Euroopa Ühenduste Teatajas. Luxembourg, 14. oktoober 1996 Nõukogu nimel eesistuja R. Quinn [1] EÜT L 387, 31.12.1992, lk 1. Määrust on viimati muudetud määrusega (EÜ) nr 150/95 (EÜT L 22, 31.1.1995, lk 1). --------------------------------------------------
Euroopa Liidu Teataja L 292 , 15/11/1996 Lk 0027 - 0028



Nõukogu otsus, 28. oktoober 1996, Euroopa Ühenduse ja Egiptuse Araabia Vabariigi vahel kirjavahetuse teel sõlmitud kokkuleppe kohta, millega muudetakse Egiptusest pärit ja sealt toodava riisi ühendusse importimise korda (96/640/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 113 koos artikli 228 lõike 2 esimese lausega, võttes arvesse komisjoni ettepanekut ning arvestades, et: Euroopa Majandusühenduse ja Egiptuse Araabia Vabariigi vahelise koostöölepingu [1] artikliga 19 nähakse ette Egiptusest pärit ja sealt toodava riisi ühendusse importimisel impordimaksu vähendamine iga-aastase koguse 32000 tonni piires ekspordimaksu tasumise korral; kõnealuses kokkuleppes sätestatakse, et ühendus võib Egiptuse huve arvesse võttes muuta kõnealust korda ühenduse eeskirjade muutumise korral; ühendus on Uruguay voorus sõlmitud põllumajanduslepinguga otsustanud asendada muutuvad impordimaksud tollimaksudega; sellest tulenevalt on vaja muuta Egiptusega sõlmitud kokkulepet; sel eesmärgil on ühendus saavutanud Egiptuse Araabia Vabariigiga peetud läbirääkimiste tulemusena kirjavahetuse teel sõlmitud kokkuleppe, millega muudetakse kõnealust korda; kõnealune kokkulepe tuleks heaks kiita, ON VASTU VÕTNUD JÄRGMISE OTSUSE: Artikkel 1 Ühenduse nimel kiidetakse heaks Euroopa Ühenduse ja Egiptuse Araabia Vabariigi vahel kirjavahetuse teel sõlmitud kokkulepe, millega muudetakse Egiptusest pärit ja sealt toodava riisi ühendusse importimise korda. Kokkuleppe tekst lisatakse käesolevale otsusele. Artikkel 2 Nõukogu eesistujal on õigus määrata isik, kes on volitatud ühenduse suhtes siduvale kokkuleppele alla kirjutama. [2] Artikkel 3 Kokkuleppe rakendussätted, samuti järelevalvemeetmed, võetakse vastu määruse (EMÜ) nr 1418/76 [3] artiklis 27 sätestatud korras. Kui kokkuleppe kohaldamiseks on vaja tihedat koostööd Egiptuse Araabia Vabariigiga, võib komisjon võtta kõik sellise koostöö tagamiseks vajalikud meetmed. Luxembourg, 28. oktoober 1996 Nõukogu nimel eesistuja D. Spring [1] EÜT L 266, 27.9.1978, lk 1. [2] Nõukogu peasekretariaat avaldab kokkuleppe jõustumise kuupäeva Euroopa Ühenduste Teatajas. [3] Nõukogu 21. juuni 1976. aasta määrus (EMÜ) nr 1418/76 riisituru ühise korralduse kohta (EÜT L 166, 25.6.1976, lk 1). Määrust on viimati muudetud määrusega (EMÜ) nr 3072/95 (EÜT L 329, 30.12.1995, lk 18). --------------------------------------------------